
ПОСТОЯННАТА КОМИСИЯ ПО СПОРТ, ДЕЦА И МЛАДЕЖКИ ДЕЙНОСТИ


ПРОТОКОЛ № 42

Днес, 22.06.2023 г. от 10:00 часа, в етнокафенето на Етнографски музей – Бургас, находящо се на ул. „Славянска“ 69, се проведе заседание на Постоянната комисия по спорт, деца и младежки дейности (ПКСДМД).
На заседанието на комисията присъстваха: Георги Маринчев – председател, Георги Георгиев – зам.-председател и членове: Тодор Йосифов, Станимир Апостолов, Красимир Калудов, Стоян Колев и Бойчо Георгиев.
От общинска администрация присъстваха: Диана Саватева – зам.-кмет „Култура, туризъм и спорт“, Веселина Деведжиева – началник на отдел „Спорт“, Живко Димитров – директор на дирекция „Управление на общинската собственост“, Златина Георгиева – директор на дирекция „Правно-нормативно обслужване“.
Заседанието откри и ръководи председателят на ПКСДМД – Георги Маринчев, като със 7 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-14183 Докладна записка от Красимир Стойчев – зам.-кмет „Финанси, бюджет и икономика“, относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022 година и отчети за изпълнението на бизнес програмите им за 2022 година

2. ОбС 08-00-14217 Докладна записка от Димитър Николов – кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба

3. ОбС 08-00-14188 Докладна записка от Весна Балтина – за кмет на Община Бургас, съгласно Заповед №1862/13.06.2023 г., относно: Одобряване на договор за учредяване на безвъзмездно право на строеж за изграждане на спортен обект: Екологично образователен център с клуб по конен спорт към сграда с идентификатор 07079.622.201.1 – конюшня и съоръжения, в УПИ X, кв. 1 по ПУП – ПРЗ на „Парк Езеро“, гр. Бургас и право на ползване върху недвижим имот – УПИ X-201, в кв.1, публична общинска собственост, отреден „За конна база“, съответен на ПИ с идентификатор 07079.622.201 по КК на гр. Бургас, ведно с изградените в имота сграда и манеж, както и върху сградите и съоръженията, които ще бъдат изградени, в полза на Сдружение „Клуб по конен спорт Кан Крум – Бургас“ 

4. ОбС 08-00-14173 Докладна записка от Диана Саватева – зам.-кмет „Култура, туризъм и спорт“, относно: Даване на съгласие за предоставяне на финансова подкрепа за предстоящи спортни прояви 

5. ОбС 08-00-14174 Докладна записка от Йорданка Ананиева – за кмет на Община Бургас, съгласно Заповед №1862/13.06.2023 г., относно: Даване на съгласие за предоставяне на финансова подкрепа за Фестивал Бургас Рън 2023 

6. ОбС 08-00-14122 Докладна записка от Георги Дракалиев – председател на Постоянната комисия по общинска собственост, общински предприятия и дружества, относно: Монтиране на паметен знак на Тина Търнър в Зала „Бойчо Брънзов“

7. [bookmark: _GoBack]ОбС 08-00-14220 Писмо от Диана Саватева – зам.-кмет на Община Бургас, относно: Искане от Ц. Цанков за допълнително финансиране за участие в спортни прояви

8. ОбС 08-00-14135 Молба от А. П. Костадинов – председател на клуб по спортна акробатика „Черноморец“, относно: Дофинансиране на спортно събитие

9. ОбС 08-00-14222 Молба от В. Вълков – председател на СК „Интер 92“, относно: Финансово подпомагане
---------------------------------------------------------------------------------------

По точка 1

ОбС 08-00-14183
Докладна записка от Красимир Стойчев – зам.-кмет „Финанси, бюджет и икономика“, относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022 година и отчети за изпълнението на бизнес програмите им за 2022 година

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното

СТАНОВИЩЕ:

Подкрепя проекта за решение.

---------------------------------------------------------------------------------------




По точка 2

ОбС 08-00-14217 
Докладна записка от Димитър Николов – кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба

Златина Георгиева – директор на дирекция „Правно-нормативно обслужване“ информира членовете на Комисията за предприетите действия от общинска администрация през изминалите години. Тя уведоми присъстващите, че вещите лица, назначени от съда са изработили  комплексна съдебно-техническа експертиза и предлагат варианти за делба и постигане на споразумение.
Бойчо Георгиев предложи да се подложи на гласуване Приложение 1, вариант 1, като най-предпочитан за делба на имота.
Председателя на Комисията подложи на гласуване предложението и, с 6 гл. "за", 0 гл. "против" и 1 гл. "въздържали се", то беше подкрепено.
След като се запознаха с докладната записка и в резултат на явно гласуване, с 6 гл. "за", 0 гл. "против" и 1 гл. "въздържали се", членовете на Постоянната комисия по спорт, деца и младежки дейности приеха следното

СТАНОВИЩЕ:

Подкрепя проекта за решение, като избира вариант за делба, предложен от вещите лица по Приложение № 1, вариант 1 на комплексната съдебно-техническа експертиза, при определената от вещите лица стойност на имота и определя параметрите за изработване на спогодба.

---------------------------------------------------------------------------------------

По точка 3

ОбС 08-00-14188 
Докладна записка от Весна Балтина – за кмет на Община Бургас, съгласно Заповед №1862/13.06.2023 г., относно: Одобряване на договор за учредяване на безвъзмездно право на строеж за изграждане на спортен обект: Екологично образователен център с клуб по конен спорт към сграда с идентификатор 07079.622.201.1 – конюшня и съоръжения, в УПИ X, кв. 1 по ПУП – ПРЗ на „Парк Езеро“, гр. Бургас и право на ползване върху недвижим имот – УПИ X-201, в кв.1, публична общинска собственост, отреден „За конна база“, съответен на ПИ с идентификатор 07079.622.201 по КК на гр. Бургас, ведно с изградените в имота сграда и манеж, както и върху сградите и съоръженията, които ще бъдат изградени, в полза на Сдружение „Клуб по конен спорт Кан Крум – Бургас“

Георги Базотев – представител на Сдружение „Клуб по конен спорт Кан Крум – Бургас“  изрази своето несъгласие от така изготвения договор. Златина Георгиева – директор на дирекция „Правно-нормативно обслужване“ обясни, че клаузите по договора са съобразени със законовите изисквания.
Живко Димитров – директор на дирекция „Управление на общинската собственост“ допълни, че Законът за физическото възпитание и спорта дава възможност, имот публична общинска собственост, да бъде включен в Програмата за разпореждане и по този начин да се предостави на спортен клуб, но при изричните условия не само на закон, но и в наредба на общинския съвет. Той уточни, че не може в договор да се задължава общината да обезщетява контрагент по отношение на имот публична общинска собственост.
Стоян Колев обяви, че няма да вземе участие в гласуването по докладната записка. Той попита кое налага обсъждане съдържанието на договора по комисии и гласуването му в Общинския съвет. Златина Георгиева обясни, че договорът е неразделна част от документацията на докладната записка.
Станимир Апостолов и Тодор Йосифов изразиха своята подкрепа към извършваната дейност от Сдружението „Клуб по конен спорт Кан Крум – Бургас“ и предлаганото учредяване на безвъзмездно право на строеж.
След приключване на разискванията по докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното

СТАНОВИЩЕ:

Подкрепя проекта за решение.

---------------------------------------------------------------------------------------

По точка 4

ОбС 08-00-14173 
Докладна записка от Диана Саватева – зам.-кмет „Култура, туризъм и спорт“, относно: Даване на съгласие за предоставяне на финансова подкрепа за предстоящи спортни прояви

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното

СТАНОВИЩЕ:

Подкрепя проекта за решение.

---------------------------------------------------------------------------------------

По точка 5

ОбС 08-00-14174 
Докладна записка от Йорданка Ананиева – за кмет на Община Бургас, съгласно Заповед №1862/13.06.2023 г., относно: Даване на съгласие за предоставяне на финансова подкрепа за Фестивал Бургас Рън 2023

Диана Саватева – зам.-кмет „Култура, туризъм и спорт“ представи докладната записка.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното

СТАНОВИЩЕ:

Подкрепя проекта за решение.
---------------------------------------------------------------------------------------

По точка 6

ОбС 08-00-14122 
Докладна записка от Георги Дракалиев – председател на Постоянната комисия по общинска собственост, общински предприятия и дружества, относно: Монтиране на паметен знак на Тина Търнър в Зала „Бойчо Брънзов“

Диана Саватева – зам.-кмет „Култура, туризъм и спорт“ заяви, че въпреки липсата на източник на финансиране, поставянето на паметен знак на Тина Търнър в Спортната зала би бил допълнителна атракция за града.
Георги Маринчев обясни, че на посоченото място в проекта за решение вече има паметна плоча на бореца Атанас Киров и няма достатъчно място за поставяне на друг такъв паметен знак. Той допълни, че там също има и кът на отличия на баскетбола. Маринчев предложи докладната записка да се изпрати до общинска администрация за становище.
Предложението беше подложено на гласуване и, със 7 гл. "за", 0 гл. "против" и 0 гл. "въздържали се", то беше подкрепено.
Станимир Апостолов подкрепи казаното от Маринчев, като подчерта, че мястото за поставяне на паметният знак трябва да бъде прецизирано.
След приключване на разискванията по докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното

СТАНОВИЩЕ:

Изпраща за становище до общинска администрация.

---------------------------------------------------------------------------------------

По точка 7

ОбС 08-00-14220 
Писмо от Диана Саватева – зам.-кмет на Община Бургас, относно: Искане от Ц. Цанков за допълнително финансиране за участие в спортни прояви

Диана Саватева – зам.-кмет „Култура, туризъм и спорт“ обясни на заседаващите, че е постъпило искане за финансиране на спортни събития, като едното е плувен маратон, официално включен в календара на Световната федерация по плуване в открити води, а другото е III-ти Международен плувен маратон PORT-BURGAS 2023. 

Председателят на Комисията даде думата на Ц. Цанков, който изложи своите искания за финансово подпомагане за участието в спортните прояви. Н. Илиев – треньор по плуване също взе думата и подробно обясни нуждата от финансиране на подобен вид спортни прояви. Станимир Апостолов заяви, че ще гласува „въздържал се“, тъй като към всяко искане за дофинансиране трябва да се представи проектобюджет за разходване на финансовите средства, за да може всеки общински съветник да вземе информирано решение.
Членовете на комисията  единодушно се съгласиха Председателят на Постоянната комисия по спорт, деца и младежки дейности – Георги Маринчев да внесе извънредна докладна записка за финансово подпомагане на  спортни събития, като за плувен маратон „Санта Каталина – Лос Анджелис“, официално включен в календара на Световната федерация по плуване в открити води WOWSA, да бъдат отпуснати 10 000 (десет хиляди) лв., а за III-ти Международен плувен маратон PORT-BURGAS 2023 – 5 (пет хиляди) лв. Финансирането да бъде за сметка на издръжката на общинска администрация.
След приключване на разискванията по писмото от Диана Саватева – зам.-кмет на Община Бургас и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по спорт, деца и младежки дейности приеха следното

СТАНОВИЩЕ:

Председателят на Постоянната комисия по спорт, деца и младежки дейности – Георги Маринчев да внесе извънредна докладна записка за финансово подпомагане на спортни събития, като за плувен маратон „Санта Каталина – Лос Анджелис“, официално включен в календара на Световната федерация по плуване в открити води WOWSA – 10 000 (десет хиляди) лв., а за III-ти Международен плувен маратон PORT-BURGAS 2023 – 5 (пет хиляди) лв. Финансирането да бъде за сметка на издръжката на общинска администрация.

---------------------------------------------------------------------------------------

По точка 8

ОбС 08-00-14135
 Молба от А. П. Костадинов – председател на клуб по спортна акробатика „Черноморец“, относно: Дофинансиране на спортно събитие

Станимир Апостолов заяви, че към молбата няма подробен разчет за исканите финансови средства, както и мотиви за налаганото дофинансиране.
Георги Маринчев предложи молбата да бъде отложена до приемане на бюджета на Общината, като се изиска от А. Костадинов да представи мотиви и финансова обосновка на исканото дофинансиране.
Членовете на Комисията единодушно подкрепиха направеното предложение.
След приключване на разискванията по молбата от А. П. Костадинов – председател на клуб по спортна акробатика „Черноморец“ и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното


СТАНОВИЩЕ:

1. Отлага разглеждането на молбата от А. П. Костадинов – председател на клуб по спортна акробатика „Черноморец“ до приемане на Бюджет 2023 на Община Бургас;
2. Изисква от А. Костадинов – председател на клуб по спортна акробатика „Черноморец“ да представи мотиви и финансова обосновка на исканото дофинансиране.

---------------------------------------------------------------------------------------

По точка 9

ОбС 08-00-14222 
Молба от В. Вълков – председател на СК „Интер 92“, относно: Финансово подпомагане

Заседаващите единодушно се съгласиха Председателят на Постоянната комисия по спорт, деца и младежки дейности – Георги Маринчев да внесе извънредна докладна записка за финансово подпомагане на състезателят от СК „Интер 92“, в размер на 1 000 (хиляда) лв.
След като се запознаха с молбата от В. Вълков – председател на СК „Интер 92“ и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното

СТАНОВИЩЕ:

Председателят на Постоянната комисия по спорт, деца и младежки дейности – Георги Маринчев да внесе извънредна докладна записка за финансово подпомагане на състезателят от СК „Интер 92“, в размер на 1 000 (хиляда) лв.

---------------------------------------------------------------------------------------




ПРЕДСЕДАТЕЛ: …………………..
								  	  (Георги Маринчев)



ПРОТОКОЛИСТ: …………………….
		     (Жени Господинова)

